حجت الاسلام مقصودعلی ڈومکی :

ہم نے ظلم کے خلاف قیام اور حق گوئی اور ولایت کے دفاع کا درس حضرت فاطمہ زہرا س سے لیا

وحدت مسلمین کے رہنما نے کہا کہ کشمیر اور فلسطین میں جاری مظالم کے خلاف پوری امت مسلمہ کو صدائے احتجاج بلند کرنی چاہیے۔

خبر کا کوڈ: ۴۴۲۰۳۱

تاریخ: ۰۲ ارديبهشت ۲۰۲۰ - ۲۰:۱۵

رسا نیوز ایجنسی کی رپورٹ کے مطابق ایک مجلس عزا سے خطاب کرتے ہوئے حجت الاسلام مقصودعلی ڈومکی نے کہا ہے کہ شہداء محفل بشریت کی شمع ہیں جو خود جل کر انسانوں کو روشنی فراہم کرتے ہیں۔ ہم نے ظلم کے خلاف قیام اور حق گوئی اور ولایت کے دفاع کا درس حضرت فاطمہ زہرا سلام اللہ علیہا سے لیا۔

انہوں نے کہا کہ کشمیر اور فلسطین میں جاری مظالم کے خلاف پوری امت مسلمہ کو صدائے احتجاج بلند کرنی چاہیے۔

یوم یکجہتی کشمیر کے موقع پر مظلوم کشمیریوں کو اپنے مکمل تعاون کا یقین دلاتے ہیں کشمیر کی آزادی کے لئے ہر سطح پر آواز بلند کریں گے۔

انہوں نےکہا کہ ہندوستانی وزیر اعظم مودی جنگی جنون رکھتا ہے مودی عالمی امن کے لئے خطرہ ہے۔ مودی کے انڈیا اور اسرائیل کے بڑھتے ہوئے تعلقات اسلام دشمنی پر مبنی ہے۔

انہوں نےکہا کہ کشمیر اور فلسطین کا مسئلہ ایک دوسرے سے مماثلت رکھتا ہے۔ پاکستانی حکمرانوں کو چاہئے کہ وہ ان خائن حکمرانوں سے کشمیر سے متعلق کسی خیر کی امید نہ رکھیں جنہوں نے فلسطین کا سودا کیا۔